CELEX: 32011R0137
Language: fi
Date: 2011-02-16 00:00:00
Title: Komission asetus (EU) N:o 137/2011, annettu 16 päivänä helmikuuta 2011 , lannoitteita koskevan Euroopan parlamentin ja neuvoston asetuksen (EY) N:o 2003/2003 muuttamisesta sen liitteiden I ja IV mukauttamiseksi tekniikan kehitykseen  ETA:n kannalta merkityksellinen teksti

17.2.2011   
            
            
               FI
            
            
               Euroopan unionin virallinen lehti
            
            
               L 43/1
            
         KOMISSION ASETUS (EU) N:o 137/2011,
   annettu 16 päivänä helmikuuta 2011,
   lannoitteita koskevan Euroopan parlamentin ja neuvoston asetuksen (EY) N:o 2003/2003 muuttamisesta sen liitteiden I ja IV mukauttamiseksi tekniikan kehitykseen
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lannoitteista 13 päivänä lokakuuta 2003 annetun Euroopan parlamentin ja neuvoston asetuksen (EY) N:o 2003/2003 (1) ja erityisesti sen 31 artiklan 1 ja 3 kohdan,
   sekä katsoo seuraavaa:
   
               (1)
            
            
               Asetuksen (EY) N:o 2003/2003 3 artiklassa säädetään, että lannoitteesta, joka kuuluu johonkin kyseisen asetuksen liitteessä I lueteltuun lannoitetyyppiin ja joka täyttää asetuksessa säädetyt edellytykset, saadaan käyttää nimitystä ”EY-lannoite”.
            
         
               (2)
            
            
               Kalsiumformiaatti (CAS 544-17-2) on sivuravinnelannoite, jota käytetään lehtilannoitteena hedelmänviljelyssä yhdessä jäsenvaltiossa. Aine on vaaraton ympäristölle ja ihmisten terveydelle. Jotta kalsiumformiaatti saataisiin nykyistä helpommin viljelijöiden saataville koko unionin alueella, se olisi hyväksyttävä ”EY-lannoitteeksi”.
            
         
               (3)
            
            
               Hivenravinteiden muodostamia kelaatteja ja hivenravinneliuoksia koskevia säännöksiä olisi mukautettava siten, että sallitaan useamman kuin yhden kelaatinmuodostajan käyttö, otetaan vesiliukoisen hivenravinteen vähimmäispitoisuuden osalta käyttöön yhteiset arvot ja varmistetaan, että merkinnässä ilmoitetaan jokainen kelaatinmuodostaja, joka kelatoi vesiliukoisesta hivenravinteesta vähintään yhden prosentin ja joka yksilöidään ja kvantifioidaan EN-standardeissa. Riittävän pitkä siirtymäaika on tarpeen, jotta talouden toimijat voivat myydä lannoitevarastonsa.
            
         
               (4)
            
            
               Sinkkioksidijauhe (CAS 1314-13-2) on sinkkilannoite, joka mainitaan asetuksen (EY) N:o 2003/2003 liitteessä I olevassa luettelossa. Jauhemaisen sinkkioksidin käytössä on mahdollinen pölyvaara. Tämä vaara vältetään käyttämällä sinkkioksidia stabiilina vesisuspensiona. Sen vuoksi sinkkilannoitesuspensio olisi hyväksyttävä ”EY-lannoitteeksi”, jotta sinkkioksidia olisi mahdollista käyttää turvallisesti. Jotta formulointiin saataisiin joustovaraa, tällaisissa vesisuspensioissa olisi voitava käyttää myös sinkkisuoloja ja yhden- tai useammanlaisia sinkkikelaatteja.
            
         
               (5)
            
            
               Asetuksen (EY) N:o 2003/2003 23 artiklan 2 kohdassa annetaan hivenravinneseoslannoitteiden koostumusta ja merkitsemistä koskevat säännöt, mutta tällaisia seoksia ei vielä sisälly liitteessä I olevaan lannoitetyyppien luetteloon. Sen vuoksi hivenravinneseoslannoitteita ei voi myydä ”EY-lannoitteina”. Liitteeseen I olisi sen vuoksi lisättävä hivenravinnelannoitteen tyyppinimi kiinteitä ja nestemäisiä lannoitteita varten.
            
         
               (6)
            
            
               Iminodisukkiinihappo, jäljempänä ’IDHA’, on kelaatinmuodostaja, jonka käyttö on hyväksytty kahdessa jäsenvaltiossa lehtisumutteena, maahan levitettäväksi, vesiviljelyssä ja kastelulannoitteena. IDHA olisi lisättävä liitteessä I olevaan hyväksyttyjen kelaatinmuodostajien luetteloon, jotta sitä olisi helpommin viljelijöiden saatavilla koko unionin alueella.
            
         
               (7)
            
            
               Asetuksen (EY) N:o 2003/2003 29 artiklan 2 kohdassa edellytetään, että ”EY-lannoitteita” koskeva valvonta toteutetaan kyseisessä asetuksessa kuvattuja analyysimenetelmiä noudattaen. Joitakin menetelmiä ei ole kuitenkaan hyväksytty kansainvälisesti. Euroopan standardointikomitea on nyt laatinut EN-standardit, joilla kyseiset menetelmät olisi korvattava.
            
         
               (8)
            
            
               EN-standardeina julkaistuihin validoituihin menetelmiin sisältyy tavallisesti laboratorioiden välinen vertailutesti (ring-test), jossa tarkastetaan analyysimenetelmien uusittavuus ja toistettavuus eri laboratorioissa. Sen vuoksi olisi erotettava toisistaan validoidut EN-standardit ja validoimattomat menetelmät, jotta voitaisiin helpommin yksilöidä ne EN-standardit, joille on tehty laboratorioiden välinen testi, ja näin antaa valvonnan suorittajille oikeaa tietoa EN-standardien tilastollisesta luotettavuudesta.
            
         
               (9)
            
            
               Lainsäädännön yksinkertaistamiseksi ja sen myöhemmän tarkistamisen helpottamiseksi on aiheellista korvata asetuksen (EY) N:o 2003/2003 liitteessä IV olevat standardien tekstit kokonaisuudessaan viittauksilla EN-standardeihin, jotka Euroopan standardointikomitean on määrä julkaista.
            
         
               (10)
            
            
               Tämän vuoksi asetusta (EY) N:o 2003/2003 olisi muutettava.
            
         
               (11)
            
            
               Tässä asetuksessa säädetyt toimenpiteet ovat asetuksen (EY) N:o 2003/2003 32 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutokset
   1.   Muutetaan asetuksen (EY) N:o 2003/2003 liite I tämän asetuksen liitteen I mukaisesti.
   2.   Muutetaan asetuksen (EY) N:o 2003/2003 liite IV tämän asetuksen liitteen II mukaisesti.
   2 artikla
   Siirtymäsäännökset
   Liitteessä I olevan 2 kohdan a–e alakohtaa sovelletaan 9 päivästä lokakuuta 2012 alkaen lannoitteisiin, jotka on saatettu markkinoille ennen 9 päivää maaliskuuta 2011.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä helmikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 304, 21.11.2003, s. 1.
   
      LIITE I
      Muutetaan asetuksen (EY) N:o 2003/2003 liite I seuraavasti:
      
                  (1)
               
               
                  Lisätään D jaksoon 2.1 ja 2.2 kohta seuraavasti:
                  
                              ”2.1
                           
                           
                              Kalsiumformiaatti
                           
                           
                              Kemiallinen valmiste, joka sisältää pääasiassa kalsiumformiaattia
                           
                           
                              33,6 % CaO
                              Kalsium ilmoitetaan vesiliukoisena CaO:na
                              56 % formiaattia
                           
                           
                               
                           
                           
                              Kalsiumoksidi
                              Formiaatti
                           
                        
                              2.2
                           
                           
                              Nestemäinen kalsiumformiaatti
                           
                           
                              Tuote, joka saadaan liuottamalla veteen kalsiumformiaattia
                           
                           
                              21 % CaO
                              Kalsium ilmoitetaan vesiliukoisena CaO:na
                              35 % formiaattia
                           
                           
                               
                           
                           
                              Kalsiumoksidi
                              Formiaatti”
                           
                        
            
                  (2)
               
               
                  Muutetaan E.1 jakso seuraavasti:
                  
                              a)
                           
                           
                              Korvataan E.1.2 jaksossa 2(b) ja 2(c) kohta seuraavasti:
                              
                                          ”2(b)
                                       
                                       
                                          Kobolttikelaatti
                                       
                                       
                                          Vesiliukoinen tuote, joka saadaan koboltista ja yhdestä tai useammasta hyväksytystä kelaatinmuodostajasta kemiallisen reaktion tuloksena
                                       
                                       
                                          Kobolttia vesiliukoisena 5 % ja vähintään 80 % vesiliukoisesta koboltista on yhden tai useamman hyväksytyn kelaatinmuodostajan kelatoimaa
                                       
                                       
                                          Kunkin sellaisen hyväksytyn kelaatinmuodostajan nimi, joka kelatoi vesiliukoisesta koboltista vähintään 1 % ja joka yksilöidään ja kvantifioidaan eurooppalaisessa standardissa
                                       
                                       
                                          Vesiliukoinen koboltti (Co)
                                          Hyväksyttyjen kelaatinmuodostajien kelatoima kokonaiskoboltti (Co) voidaan ilmoittaa.
                                          Kunkin sellaisen hyväksytyn kelaatinmuodostajan kelatoima koboltti (Co), joka kelatoi vesiliukoisesta koboltista vähintään 1 % ja joka yksilöidään ja kvantifioidaan eurooppalaisessa standardissa
                                       
                                    
                                          2(c)
                                       
                                       
                                          Kobolttilannoiteliuos
                                       
                                       
                                          Lannoitteiden 2(a) ja/tai 2(b) vesiliuos
                                       
                                       
                                          Kobolttia vesiliukoisena 2 %
                                       
                                       
                                          Tyyppinimessä on ilmoitettava:
                                          
                                                      1)
                                                   
                                                   
                                                      kivennäisanionin nimi tai kivennäisanionien nimet
                                                   
                                                
                                                      2)
                                                   
                                                   
                                                      kunkin sellaisen hyväksytyn kelaatinmuodostajan (jos käytetty) nimi, joka kelatoi vähintään 1 % vesiliukoisesta koboltista ja joka yksilöidään ja kvantifioidaan eurooppalaisessa standardissa
                                                   
                                                
                                       
                                          Vesiliukoinen koboltti (Co)
                                          Hyväksyttyjen kelaatinmuodostajien kelatoima kokonaiskoboltti voidaan ilmoittaa.
                                          Kunkin sellaisen hyväksytyn kelaatinmuodostajan kelatoima koboltti, joka kelatoi vesiliukoisesta koboltista vähintään 1 % ja joka yksilöidään ja kvantifioidaan eurooppalaisessa standardissa”
                                       
                                    
                        
                              b)
                           
                           
                              Korvataan E.1.3 jaksossa 3(d) ja 3(f) kohta seuraavasti:
                              
                                          ”3(d)
                                       
                                       
                                          Kuparikelaatti
                                       
                                       
                                          Vesiliukoinen tuote, joka saadaan kuparista ja yhdestä tai useammasta hyväksytystä kelaatinmuodostajasta kemiallisen reaktion tuloksena
                                       
                                       
                                          Kuparia vesiliukoisena 5 % ja vähintään 80 % vesiliukoisesta kuparista yhden tai useamman hyväksytyn kelaatinmuodostajan kelatoimaa
                                       
                                       
                                          Kunkin sellaisen hyväksytyn kelaatinmuodostajan nimi, joka kelatoi vähintään 1 % vesiliukoisesta kuparista ja joka yksilöidään ja kvantifioidaan eurooppalaisessa standardissa
                                       
                                       
                                          Vesiliukoinen kupari (Cu)
                                          Hyväksyttyjen kelaatinmuodostajien kelatoima kokonaiskupari (Cu) voidaan ilmoittaa.
                                          Kunkin sellaisen hyväksytyn kelaatinmuodostajan kelatoima kupari, joka kelatoi vesiliukoisesta kuparista vähintään 1 % ja joka yksilöidään ja kvantifioidaan eurooppalaisessa standardissa
                                       
                                    
                                          3(f)
                                       
                                       
                                          Kuparilannoiteliuos
                                       
                                       
                                          Lannoitteiden 3(a) ja/tai 3(d) vesiliuos
                                       
                                       
                                          Kuparia vesiliukoisena 2 %
                                       
                                       
                                          Tyyppinimessä on ilmoitettava:
                                          
                                                      1)
                                                   
                                                   
                                                      kivennäisanionin nimi tai kivennäisanionien nimet
                                                   
                                                
                                                      2)
                                                   
                                                   
                                                      kunkin sellaisen hyväksytyn kelaatinmuodostajan (jos käytetty) nimi, joka kelatoi vähintään 1 % vesiliukoisesta kuparista ja joka yksilöidään ja kvantifioidaan eurooppalaisessa standardissa
                                                   
                                                
                                       
                                          Vesiliukoinen kupari (Cu)
                                          Hyväksyttyjen kelaatinmuodostajien kelatoima kokonaiskupari (Cu) voidaan ilmoittaa.
                                          Kunkin sellaisen hyväksytyn kelaatinmuodostajan kelatoima kupari, joka kelatoi vesiliukoisesta kuparista vähintään 1 % ja joka yksilöidään ja kvantifioidaan eurooppalaisessa standardissa”
                                       
                                    
                        
                              c)
                           
                           
                              Korvataan E.1.4 jaksossa 4(b) ja 4(c) kohta seuraavasti:
                              
                                          ”4(b)
                                       
                                       
                                          Rautakelaatti
                                       
                                       
                                          Vesiliukoinen tuote, joka saadaan raudasta ja yhdestä tai useammasta hyväksytystä kelaatinmuodostajasta kemiallisen reaktion tuloksena
                                       
                                       
                                          Rautaa vesiliukoisena 5 %, josta vähintään 80 % on kelatoitunut ja jossa vesiliukoisesta raudasta vähintään 50 % on yhden tai useamman hyväksytyn kelaatinmuodostajan kelatoimaa
                                       
                                       
                                          Kunkin sellaisen hyväksytyn kelaatinmuodostajan nimi, joka kelatoi vähintään 1 % vesiliukoisesta raudasta ja joka yksilöidään ja kvantifioidaan eurooppalaisessa standardissa
                                       
                                       
                                          Vesiliukoinen rauta (Fe)
                                          Hyväksyttyjen kelaatinmuodostajien kelatoima kokonaisrauta (Fe) voidaan ilmoittaa.
                                          Kunkin sellaisen hyväksytyn kelaatinmuodostajan kelatoima rauta (Fe), joka kelatoi vesiliukoisesta raudasta vähintään 1 % ja joka yksilöidään ja kvantifioidaan eurooppalaisessa standardissa
                                       
                                    
                                          4(c)
                                       
                                       
                                          Rautalannoiteliuos
                                       
                                       
                                          Lannoitteiden 4(a) ja/tai 4(b) vesiliuos
                                       
                                       
                                          Rautaa vesiliukoisena 2 %
                                       
                                       
                                          Tyyppinimessä on ilmoitettava:
                                          
                                                      1)
                                                   
                                                   
                                                      kivennäisanionin nimi tai kivennäisanionien nimet
                                                   
                                                
                                                      2)
                                                   
                                                   
                                                      kunkin sellaisen hyväksytyn kelaatinmuodostajan (jos käytetty) nimi, joka kelatoi vähintään 1 % vesiliukoisesta raudasta ja joka yksilöidään ja kvantifioidaan eurooppalaisessa standardissa
                                                   
                                                
                                       
                                          Vesiliukoinen rauta (Fe)
                                          Hyväksyttyjen kelaatinmuodostajien kelatoima kokonaisrauta (Fe) voidaan ilmoittaa.
                                          Kunkin sellaisen hyväksytyn kelaatinmuodostajan kelatoima rauta (Fe), joka kelatoi vesiliukoisesta raudasta vähintään 1 % ja joka yksilöidään ja kvantifioidaan eurooppalaisessa standardissa”
                                       
                                    
                        
                              d)
                           
                           
                              Korvataan E.1.5 jaksossa 5(b) ja 5(e) kohta seuraavasti:
                              
                                          ”5(b)
                                       
                                       
                                          Mangaanikelaatti
                                       
                                       
                                          Vesiliukoinen tuote, joka saadaan mangaanista ja yhdestä tai useammasta hyväksytystä kelaatinmuodostajasta kemiallisen reaktion tuloksena
                                       
                                       
                                          Mangaania vesiliukoisena 5 % ja vähintään 80 % vesiliukoisesta mangaanista yhden tai useamman hyväksytyn kelaatinmuodostajan kelatoimaa
                                       
                                       
                                          Kunkin sellaisen hyväksytyn kelaatinmuodostajan nimi, joka kelatoi vähintään 1 % vesiliukoisesta mangaanista ja joka yksilöidään ja kvantifioidaan eurooppalaisessa standardissa
                                       
                                       
                                          Vesiliukoinen mangaani (Mn)
                                          Hyväksyttyjen kelaatinmuodostajien kelatoima kokonaismangaani (Mn) voidaan ilmoittaa.
                                          Kunkin sellaisen hyväksytyn kelaatinmuodostajan kelatoima mangaani (Mn), joka kelatoi vesiliukoisesta mangaanista vähintään 1 % ja joka yksilöidään ja kvantifioidaan eurooppalaisessa standardissa
                                       
                                    
                                          5(e)
                                       
                                       
                                          Mangaanilannoiteliuos
                                       
                                       
                                          Lannoitteiden 5(a) ja/tai 5(b) vesiliuos
                                       
                                       
                                          Mangaania vesiliukoisena 2 %
                                       
                                       
                                          Tyyppinimessä on ilmoitettava:
                                          
                                                      1)
                                                   
                                                   
                                                      kivennäisanionin nimi tai kivennäisanionien nimet
                                                   
                                                
                                                      2)
                                                   
                                                   
                                                      sellaisen mahdollisesti käytetyn hyväksytyn kelaatinmuodostajan (jos käytetty) nimi, joka kelatoi vähintään 1 % vesiliukoisesta mangaanista ja joka yksilöidään ja kvantifioidaan eurooppalaisessa standardissa
                                                   
                                                
                                       
                                          Vesiliukoinen mangaani (Mn)
                                          Hyväksyttyjen kelaatinmuodostajien kelatoima kokonaismangaani (Mn) voidaan ilmoittaa.
                                          Kunkin sellaisen hyväksytyn kelaatinmuodostajan kelatoima mangaani (Mn), joka kelatoi vähintään 1 % vesiliukoisesta mangaanista ja joka yksilöidään ja kvantifioidaan eurooppalaisessa standardissa”
                                       
                                    
                        
                              e)
                           
                           
                              Korvataan E.1.7 jaksossa 7(b) ja 7(e) kohta seuraavasti:
                              
                                          ”7(b)
                                       
                                       
                                          Sinkkikelaatti
                                       
                                       
                                          Vesiliukoinen tuote, joka saadaan sinkistä ja yhdestä tai useammasta hyväksytystä kelaatinmuodostajasta kemiallisen reaktion tuloksena
                                       
                                       
                                          Sinkkiä vesiliukoisena 5 % ja vähintään 80 % vesiliukoisesta sinkistä on yhden tai useamman kelaatinmuodostajan kelatoimaa
                                       
                                       
                                          Kunkin sellaisen hyväksytyn kelaatinmuodostajan nimi, joka kelatoi vähintään 1 % vesiliukoisesta sinkistä ja joka yksilöidään ja kvantifioidaan eurooppalaisessa standardissa
                                       
                                       
                                          Vesiliukoinen sinkki (Zn)
                                          Hyväksyttyjen kelaatinmuodostajien kelatoima kokonaissinkki (Zn) voidaan ilmoittaa.
                                          Kunkin sellaisen hyväksytyn kelaatinmuodostajan kelatoima sinkki (Zn), joka kelatoi vesiliukoisesta sinkistä vähintään 1 % ja joka yksilöidään ja kvantifioidaan eurooppalaisessa standardissa
                                       
                                    
                                          7(e)
                                       
                                       
                                          Sinkkilannoiteliuos
                                       
                                       
                                          Lannoitteiden 7(a) ja/tai 7(b) vesiliuos
                                       
                                       
                                          Sinkkiä vesiliukoisena 2 %
                                       
                                       
                                          Tyyppinimessä on ilmoitettava:
                                          
                                                      1)
                                                   
                                                   
                                                      kivennäisanionin nimi tai kivennäisanionien nimet
                                                   
                                                
                                                      2)
                                                   
                                                   
                                                      kunkin sellaisen hyväksytyn kelaatinmuodostajan (jos käytetty) nimi, joka kelatoi vähintään 1 % vesiliukoisesta sinkistä ja joka yksilöidään ja kvantifioidaan eurooppalaisessa standardissa
                                                   
                                                
                                       
                                          Vesiliukoinen sinkki (Zn)
                                          Hyväksyttyjen kelaatinmuodostajien kelatoima kokonaissinkki (Zn) voidaan ilmoittaa.
                                          Kunkin sellaisen hyväksytyn kelaatinmuodostajan kelatoima sinkki (Zn), joka kelatoi vesiliukoisesta sinkistä vähintään 1 % ja joka yksilöidään ja kvantifioidaan eurooppalaisessa standardissa”
                                       
                                    
                        
                              f)
                           
                           
                              Lisätään E.1.7 jaksoon 7(f) kohta seuraavasti:
                              
                                          ”7(f)
                                       
                                       
                                          Sinkkilannoitesuspensio
                                       
                                       
                                          Tuote, joka saadaan suspendoimalla veteen lannoitetta 7(a) ja/tai 7(c) ja/tai lannoitteita 7(b)
                                       
                                       
                                          Kokonaissinkki 20 %
                                       
                                       
                                          Tyyppinimessä on ilmoitettava:
                                          
                                                      1)
                                                   
                                                   
                                                      anionien nimet.
                                                   
                                                
                                                      2)
                                                   
                                                   
                                                      kunkin sellaisen hyväksytyn kelaatinmuodostajan (jos käytetty) nimi, joka kelatoi vähintään 1 % vesiliukoisesta sinkistä ja joka yksilöidään ja kvantifioidaan eurooppalaisessa standardissa
                                                   
                                                
                                       
                                          Kokonaissinkki (Zn)
                                          Vesiliukoinen sinkki (Zn), jos käytetty
                                          Kunkin sellaisen hyväksytyn kelaatinmuodostajan kelatoima sinkki (Zn), joka kelatoi vesiliukoisesta sinkistä vähintään 1 % ja joka yksilöidään ja kvantifioidaan eurooppalaisessa standardissa”
                                       
                                    
                        
            
                  (3)
               
               
                  Muutetaan E.2 jakso seuraavasti:
                  
                              a)
                           
                           
                              Korvataan E.2 jakson otsikko seuraavasti:
                              ”E.2   Hivenravinteiden vähimmäispitoisuus; painoprosenttia lannoitteesta; hivenravinnelannoiteseostyypit”
                           
                        
                              b)
                           
                           
                              Korvataan E.2.1 jakson otsikko seuraavasti:
                              ”E.2.1   Hivenravinteiden vähimmäispitoisuus kiinteissä ja nestemäisissä hivenravinnelannoiteseoksissa; painoprosenttia lannoitteesta”
                           
                        
                              c)
                           
                           
                              Poistetaan E.2.1 jaksosta taulukon alla olevat kaksi virkettä.
                           
                        
                              d)
                           
                           
                              Korvataan E.2.2 jakson otsikko seuraavasti:
                              ”E.2.2   Maahan levitettävien EY-lannoitteiden, jotka sisältävät pää- ja/tai sivuravinteita sekä hivenravinteita, hivenravinteiden vähimmäispitoisuus; painoprosenttia lannoitteesta”.
                           
                        
                              e)
                           
                           
                              Korvataan E.2.3 jakson otsikko seuraavasti:
                              ”E.2.3   Lehtisumutteina käytettävien EY-lannoitteiden, jotka sisältävät pää- ja/tai sivuravinteita sekä hivenravinteita, hivenravinteiden vähimmäispitoisuus; painoprosenttia lannoitteesta”.
                           
                        
                              f)
                           
                           
                              Lisätään E.2.4 jakso seuraavasti:
                              ”E.2.4   Kiinteät tai nestemäiset hivenravinnelannoiteseokset
                              
                              
                                          N:o
                                       
                                       
                                          Tyyppinimi
                                       
                                       
                                          Tiedot valmistusmenetelmistä sekä keskeisistä aineosista
                                       
                                       
                                          Hivenravinteiden vähimmäispitoisuus yhteensä (paino-%)
                                          Ravinteiden ilmoitustapa
                                          Muut vaatimukset
                                       
                                       
                                          Muita tietoja tyyppinimestä
                                       
                                       
                                          Ravinteiden ilmoitettava pitoisuus
                                          Ravinteiden muoto ja liukoisuus
                                          Muita vaatimuksia
                                       
                                    
                                          1
                                       
                                       
                                          2
                                       
                                       
                                          3
                                       
                                       
                                          4
                                       
                                       
                                          5
                                       
                                       
                                          6
                                       
                                    
                                          1
                                       
                                       
                                          Hivenravinneseos
                                       
                                       
                                          Kahta tai useampaa E.1-tyypin lannoitetta sekoittamalla saatu tuote
                                       
                                       
                                          Hivenravinteiden kokonaismäärä: 5 % lannoitteen massasta
                                          Yksittäiset hivenravinteet E.2.1 jakson mukaan
                                       
                                       
                                          Tyyppinimessä on ilmoitettava:
                                          
                                                      1)
                                                   
                                                   
                                                      mahdollisten kivennäisanionien nimet
                                                   
                                                
                                                      2)
                                                   
                                                   
                                                      mahdollisten hyväksyttyjen kelaatinmuodostajien nimet
                                                   
                                                
                                       
                                          Kunkin ravinteen kokonaispitoisuus
                                          Kunkin ravinteen vesiliukoisen osan pitoisuus
                                          Kunkin mahdollisen hyväksytyn kelaatinmuodostajan kelatoima hivenravinne
                                       
                                    
                                          2
                                       
                                       
                                          Nestemäinen hivenravinneseos
                                       
                                       
                                          Kahta tai useampaa E.1-tyypin lannoitetta veteen liuottamalla tai suspendoimalla saatu tuote
                                       
                                       
                                          Hivenravinteiden kokonaismäärä: 2 % lannoitteen massasta
                                          Yksittäiset hivenravinteet E.2.1 jakson mukaan
                                       
                                       
                                          Tyyppinimessä on ilmoitettava:
                                          
                                                      1)
                                                   
                                                   
                                                      mahdollisten kivennäisanionien nimet
                                                   
                                                
                                                      2)
                                                   
                                                   
                                                      mahdollisten hyväksyttyjen kelaatinmuodostajien nimet
                                                   
                                                
                                       
                                          Kunkin ravinteen kokonaispitoisuus
                                          Kunkin ravinteen vesiliukoisen osan pitoisuus
                                          Kunkin mahdollisen hyväksytyn kelaatinmuodostajan kelatoima hivenravinne”
                                       
                                    
                        
            
                  (4)
               
               
                  Lisätään E.3.1 jaksoon kohta seuraavasti:
                  
                              ”iminodisukkiinihappo
                           
                           
                              IDHA
                           
                           
                              C8H11O8N
                           
                           
                              131669-35-7”.
                           
                        
            
   
      LIITE II
      Muutetaan asetuksen (EY) N:o 2003/2003 liitteessä IV oleva B jakso seuraavasti:
      
                  (1)
               
               
                  Korvataan menetelmä 2.6.2 seuraavasti:
                  ”Menetelmä 2.6.2
                  
                  
                     Kaksi menetelmää kokonaistypen määrittämiseksi lannoitteista, jotka sisältävät typpeä vain nitraatti-, ammonium- ja ureatyppenä
                  
                  EN 15750: Lannoitteet. Kaksi menetelmää kokonaistypen määrittämiseksi lannoitteista, jotka sisältävät typpeä vain nitraatti-, ammonium- ja ureatyppenä
                  Analyysimenetelmä on testattu laboratorioiden välisellä testillä.”
               
            
                  (2)
               
               
                  Lisätään menetelmä 2.6.3 seuraavasti:
                  ”Menetelmä 2.6.3
                  
                  
                     Ureakondensaattien määritys nestekromatografisesti (HPLC) – Menetelmällä A määritetään isobutylideenidiurea ja krotonylideenidiurea ja menetelmällä B metyleeni-ureaoligomeerit
                  
                  EN 15705: Lannoitteet. Ureakondensaattien määritys nestekromatografisesti (HPLC) – Menetelmällä A määritetään isobutylideenidiurea ja krotonylideenidiurea ja menetelmällä B metyleeni-ureaoligomeerit
                  Analyysimenetelmä on testattu laboratorioiden välisellä testillä.”
               
            
                  (3)
               
               
                  Lisätään menetelmän 5 otsikko seuraavasti:
                  
                     ”Hiilidioksidi”
                  
               
            
                  (4)
               
               
                  Lisätään menetelmä 5.1 seuraavasti:
                  ”Menetelmä 5.1
                  
                  
                     Hiilidioksidin määritys – Osa I: Menetelmä kiinteille lannoitteille
                  
                  EN 14397-1: Lannoitteet. Hiilidioksidin määritys – Osa I: Menetelmä kiinteille lannoitteille
                  Analyysimenetelmä on testattu laboratorioiden välisellä testillä.”
               
            
                  (5)
               
               
                  Korvataan menetelmä 8.9 seuraavasti:
                  ”Menetelmä 8.9
                  
                  
                     Sulfaattipitoisuuden määrittäminen käyttäen kolmea eri menetelmää
                  
                  EN 15749: Lannoitteet. Sulfaattipitoisuuden määrittäminen käyttäen kolmea eri menetelmää
                  Analyysimenetelmä on testattu laboratorioiden välisellä testillä.”